
Arvamuse andmine maaüksuse
Põhja tn 63 riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 01.02.2019.a. kirjaga nr 6-7/19/137-2 (dok. registris nr 1-12.3/1245) teate Narva linna haldusterritooriumil (Kudruküla linnaosas) asuva Põhja tn 63 katastriüksuse 51107:001:0158 osas maa riigi omandisse jätmise menetluse algatamisest.

Riigi omandisse jäetakse elamumaa sihtotstarbega maaüksus maareformi seaduse § 31 lõike1 punkti 8 alusel maareservina. 

Põhja tn 63 maaüksuse 11.12.2018 toimunud ülevaatuse käigus tuvastati maaüksusel lagunenud kasvuhoone, mis ei vasta Maareformi seaduse § 6 lõike 3 ja 31 tähenduses ehitise nõuetele.  Põhja tn 63 aadressil ehitiste kohta Ehitisregistris andmed puuduvad. Maa-ala on hooldamata. 

Põhja tn 63 maaüksusele oli esitatud maa ostueesõigusega erastamise avaldus, mille kohta on  27.12.2018 vastu võetud Narva Linnavalitsuse korraldus nr 1118-k „Põhja tn 63 maa ostueesõigusega erastamise menetluse lõpetamine“.

Põhja tn 63 katastriüksusele ei ole tänase päeva seisuga esitatud teisi õigusvastaselt võõrandatud vara tagastamise- või kompenseerimise, kui ka ostueesõigusega erastamise- ega hoonestusõiguse seadmise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

Nõustuda Põhja tn 63 (katastritunnus 51107:001:0158,  ligikaudne pindala 898 m2) Narva linnas asuva maaüksuse riigi omandisse jätmisega.
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste
Linnapea

    



                Ants Liimets

                                                                                                   Linnasekretär
